Սիրված օպերային երգչուհի Հասմիկ Պապյանը դստեր հետ երեկ եկել է Հայաստան՝ հատուկ համաժողովրդական շարժմանը մասնակցելու համար, քանի որ կարծում է՝ սա այնպիսի մի բան է, որը պետք է տեսնել, զգալ․ «Ես եկել եմ 16 տարեկան աղջկաս հետ, նա ծնվել է Վիեննայում եւ շատ ուզեց իր աչքով տեսնել այս իրադարձությունները, որովհետեւ նման բան դժվար թե մի ուրիշ տեղ հանդիպես։ Այն, ինչ եղել է, այլեւս անհնար է ետ պտտել, այս անիվը ետդարձի ճանապարհ չունի։ Սա մի սերունդ է, որը հասկացել է ամենակարեւորը՝ վերադարձնել արժանապատվությունը»։